Diari Oficial de la Generalitat Valenciana


Sumari del DOGV 8427, del 20-11-2018 (2018/10182)

RESOLUCIÓ de 9 de juliol de 2018, de la Direcció General d'Indústria i Energia, per la qual s'atorga a Red Eléctrica de España, SA Unipersonal, autorització administrativa prèvia i aprovació del projecte d'execució de modificació de la subestació elèctrica denominada ST Salades per a l'adequació i nova denominació de les actuals posicions de les línies El Palmerar i Elx, com Torrellano 1 i Torrellano 2, i nova posició de línia per a la reubicació de l'actual línia Elx, en la subestació esmentada, situada en el terme municipal d'Elx. Expedient ATRCCT/2012/19/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/10683


Data del document
:   09-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Elx

RESOLUCIÓ de 9 de juliol de 2018, de la Direcció General d'Indústria i Energia, per la qual s'atorga a Red Eléctrica de España, SA Unipersonal, autorització administrativa prèvia i aprovació del projecte d'execució de modificació de la subestació elèctrica denominada ST Salades per a l'adequació i nova denominació de les actuals posicions de les línies El Palmerar i Elx, com Torrellano 1 i Torrellano 2, i nova posició de línia per a la reubicació de l'actual línia Elx, en la subestació esmentada, situada en el terme municipal d'Elx. Expedient ATRCCT/2012/19/03. [2018/10839]  
  
Antecedents de fet  
Amb data 30 de març de 2012, Red Eléctrica de España, SA Unipersonal, a través de representant degudament acreditat, va presentar davant el llavors Servei Territorial d'Energia d'Alacant, imprés normalitzat en què sol·licitava:  
- Autorització administrativa prèvia per a la modificació de la subestació elèctrica denominada ST Salades d'adequació i nova denominació de les actuals posicions de les línies El Palmerar i Elx, com Torrellano 1 i Torrellano 2, i nova posició de línia per a la reubicació de l'actual línia Elx, en la subestació elèctrica denominada ST Salades, situada en el terme municipal d'Elx.  
- Aprovació del projecte d'execució de la referida modificació,  
Juntament amb l'escrit de presentació d'aquestes peticions s'acompanyava la documentació següent:  
- Projecte tècnic de data novembre de 2011, per a l'execució de la instal·lació esmentada, signat per persona tècnica competent i visat pel col·legi corresponent en data 9 de desembre de 2011.  
- Còpia en format digital de les separates per a l'obtenció del condicionat tècnic, per a ser remeses a l'Ajuntament d'Elx, i a la resta de les administracions públiques, organismes i, si escau, empreses de serveis públics o d'interés general afectats per la instal·lació.  
  
Després del requeriment oportú, el 21 de març de 2014, Red Eléctrica de España, SA Unipersonal, va presentar còpia de l'informe de data 11 de març de 2014 (Ref: 67/8543-ZGT), de la Direcció General d'Avaluació Ambiental, en la qual es conclou la no submissió del projecte presentat a avaluació d'impacte ambiental, atés que les actuacions proposades no introdueixen canvis substancials en la subestació elèctrica SE Salades i no té afecció ambiental rellevant, d'acord amb la normativa estatal i autonòmica vigent en la matèria.  
D'igual manera, després de l'oportú requeriment, amb data 15 de març de 2018, Red Eléctrica de España, SA Unipersonal, va presentar addenda al projecte d'execució de la subestació de Salades 220 kV, de data març de 2018, adequant la instal·lació projectada al Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, aprovat per Reial decret 337/2014, de 9 de maig, per haver-se extingit el termini transitori per a acollir-se a la normativa anterior, així com els aclariments sol·licitats.  
El procediment administratiu corresponent a aquestes sol·licituds es va tramitar amb l'expedient de referència ATRCCT/2012/19/03, incoat a aquest efecte pel llavors Servei Territorial d'Energia d'Alacant.  
  
En virtut de la seua condició de transportista únic, derivades de l'article 34.2 de la Llei 24/2013, de 26 de desembre, del sector elèctric, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del Reial decret 1955/2000, d'1 de desembre, pertoca considerar que Red Eléctrica de España, SA Unipersonal, disposa de les capacitats exigibles per a promoure el present projecte.  
Les instal·lacions de transport d'energia elèctrica per a la qual se sol·licita autorització de modificació s'executaran en la parcel·la 124, del polígon 159, partida Salades, en el terme municipal d'Elx, concretament a l'interior de la subestació transformadora existent ST Salades, en la part d'aquesta de titularitat de Red Eléctrica de España, SA Unipersonal.  
Consten com a antecedents de la subestació ST Salades, els següents actes administratius:  
- Resolució de 9 de juliol de 2001, de la Direcció General d'Indústria i Energia, per la qual s'autoritza administrativament a Iberdrola, SA, l'avantprojecte de la subestació de transformació de 220/20 kV denominada ST Salades (antiga ST Torrellano), a la província d'Alacant.  
  
- Resolució de 10 d'octubre de 2001, de la Direcció General d'Indústria i Energia, per la qual s'aprova el projecte d'execució de la nova subestació transformadora de 220/20 kV denominada ST Salades, situada en el terme municipal d'Elx (Alacant).  
- Resolució de 12 de desembre de 2006, de la Direcció General de Política Energètica i Mines, per la qual s'autoritza a Red Eléctrica de España, SA, l'ampliació de la subestació a 220 kV de Salades, en el terme municipal d'Elx, a la província d'Alacant, i es declara, en concret, la seua utilitat pública.  
- Resolució de 12 de desembre de 2006, de la Direcció General de Política Energètica i Mines, per la qual s'aprova a Red Eléctrica de España, SA, el projecte d'execució de l'ampliació de la subestació a 220 kV de Salades, en el terme municipal d'Elx, a la província d'Alacant.  
  
- Resolució de 19 de juliol de 2007, de la Direcció General de Política Energètica i Mines per la qual s'autoritza Red Eléctrica de España, SA (REE) l'ampliació del sistema de 220 kV de la subestació a 220/20 kV de Salades, en el terme municipal d'Elx, província d'Alacant.  
  
Per això el parc de 220 kV de la subestació actualment té la configuració autoritzada següent:  
- Quatre (4) posicions de línia amb interruptor.  
- Dos (2) posicions de transformador amb interruptor.  
- Una (1) posició d'acoblament de barres amb interruptor, encara que aquesta no consta explícitament en els actes administratius esmentats.  
- Una (1) posició per a bateria de condensadors amb interruptor.  
Amb la distribució de carrers següent:  
  
Carrer Posició Denominació  
1 de transformador TRP1  
2 d'acoblament Acoblament de barres  
3 de transformador TRP2  
4 de línia El Palmerar  
5 de línia Elx  
6 de línia Novelda 1  
7 de línia Novelda 2  
8 Reserva   
9 Reserva   
10 de protecció bateria condensadors BC1  
  
  
D'igual manera, consta com a antecedents de la subestació ST Torrellano, a la qual es pretén interconnectar des de les posicions denominades Torrellano 1 i Torrellano 2, de la ST Salades:  
- Resolució d'1 de desembre de 2011, de la Direcció General d'Energia, per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220 kV, denominada ST Torrellano, situada en el terme municipal d'Elx, s'aprova el projecte tècnic d'execució i es declara la seua utilitat pública (Exp. ATASCT/2010/254/03).  
  
- Resolució de 4 de desembre de 2013, d'autorització d'explotació, emesa pel llavors Servei Territorial d'Energia d'Alacant, on es consignen dues posicions de línia, denominades Salades 1 i Salades 2, destinades a la interconnexió amb la ST Salades.  
D'altra banda, consta com a antecedents de la Línia 220 kV El Palmerar - Salades, la Resolució de data 9 de juliol de 2018, de la Direcció General d'Indústria i Energia per la qual s'atorga autorització administrativa prèvia per al canvi topològic de la línia elèctrica d'alta tensió 220 kV, simple circuit, ST El Palmerar - ST Salades, que es desconnecta d'aquesta última i passa a la nova ST Torrellano en lloc de la ST Salades, situada en el terme municipal d'Elx, província d'Alacant, s'aprova el projecte d'execució de modificació i es declara, en concret, la utilitat pública de la instal·lació a modificar (Expedient ATLIRE/2012/15/03). Actuació que requereix executar-se prèviament, per a poder alliberar la posició de línia El Palmerar al carrer 4 i escometre l'adequació que permetrà la interconnexió d'ambdues subestacions.  
  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en:  
  
- Diari Oficial de la Generalitat Valenciana, de 2 de juny de 2014 (DOGV 7286).  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte de la instal·lació, es va remetre separata d'aquesta a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per aquesta, amb el resultat que, en síntesi, es detalla:  
  
- Servei Territorial d'Urbanisme d'Alacant. Amb data 20 de maig de 2014, emet informe favorable respecte a la compatibilitat amb el planejament urbanístic. Remés l'informe esmentat a l'interessat, aquest en pren nota.  
- Iberdrola Distribució Elèctrica, SA Unipersonal. Amb data 12 de maig de 2014, emet informe en el qual es manifesta la conformitat amb el sol·licitat. Remés l'informe esmentat a l'interessat, aquest en pren nota.  
Conforme al que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i l'article 72 de la Llei 16/2008, de 22 de desembre, en el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia d'Alacant, va sol·licitar en el mateix acte a l'Ajuntament d'Elx, informe a fi de demanar les al·legacions que foren procedents sobre l'adaptació de la instal·lació elèctrica objecte del present procediment al planejament urbanístic que resultara d'aplicació, així com informe de prestació de conformitat o oposició a l'autorització sol·licitada i, si escau, el condicionat tècnic procedent, amb el resultat que, en síntesi, es detalla:  
- Ajuntament d'Elx. No consta en l'expedient resposta a l'informe sol·licitat.  
Consta en l'expedient, còpia de l'informe relatiu al Projecte de modificació de posicions al parc de 220 kV de la SE Salades, de data 11 de març de 2014, formulat per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient (expedient 67/3167-GPN), en la qual es conclou la no submissió del projecte presentat a avaluació d'impacte ambiental, d'acord amb la normativa estatal i autonòmica vigent en la matèria, per no introduir canvis substancials en la SE Salades i no tindre afeccions ambientals rellevants.  
Amb data 5 de desembre de 2016, la Direcció General de Política Energètica i Mines, del Ministeri d'Energia, Turisme i Agenda Digital, va emetre informe favorable sol·licitat per aquesta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 36.3 de la Llei 54/1997, de 27 de novembre, del sector elèctric, l'article 114 del Reial decret 1955/2000, i de conformitat amb el Decret 88/2005, de 29 d'abril.  
Quant a la necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, cal indicar que aquesta sorgeix per la impossibilitat d'ampliació de la ST Salades per falta d'espai físic, que va originar en el seu moment el desenvolupament d'una nova subestació denominada ST Torrellano, confrontant amb aquella. Per a poder interconnectar ambdues subestacions, la ST Torrellano va ser dotada de dues posicions, denominades Salades 1 i Salades 2; no obstant això, la ST Salades requereix la present modificació, consistent d'una banda, en una nova posició de línia, que s'emplaçarà en la posició 8 (actualment en reserva), per a la reubicació de la línia Elx, situada actualment en la posició 5, i d'altra banda, l'adequació de la posició 4 i la posició 5 esmentada, per a atendre la interconnexió amb la ST Torrellano, que passa a denominar-se Torrellano 1 i Torrellano 2, respectivament.  
D'altra banda, ha d'entendre's que la instal·lació no generarà incidències negatives en el sistema, i s'ha de remetre al pronunciament favorable de l'informe, de 5 de desembre de 2016, de la Direcció General de Política Energètica i Mines, en el qual, entre altres aspectes, s'avaluen les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient informe favorable del Servei Territorial d'Indústria i Energia d'Alacant, òrgan encarregat de la instrucció de modificació de l'expedient ATRCCT/2012/19/03, així com proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.2.a de la Llei 54/1997, de 27 de novembre, del sector elèctric, que són competència de l'Administració General de l'Estat.  
D'acord amb la modificació operada en l'article 3 de la Llei 54/1997, de 27 de novembre, del sector elèctric, per la Llei 17/2007, de 4 de juliol, per la qual es modifica la Llei 54/1997, de 27 de novembre, del sector elèctric, per a adaptar-la al que es disposa en la Directiva 2003/54/CE, del Parlament Europeu i del Consell, de 26 de juny de 2003, sobre normes comunes per al mercat interior de l'electricitat, des del 6 de juliol de 2007, les instal·lacions de transport secundari que no excedisquen de l'àmbit territorial de les comunitats autònomes amb competències en la matèria, seran autoritzades per aquestes, tot això sense perjudici del règim transitori per als procediments iniciats amb anterioritat a aquesta data.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei no els serà aplicable aquesta i es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
En virtut de la disposició transitòria segona de la Llei 24/2013, de 26 de desembre, del sector elèctric, en relació als expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que fora competent conformement a la legislació anterior, al qual correspondrà igualment la resolució dels recursos que, si escau, pogueren interposar-se.  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud constitueix part de la xarxa de transport secundari.  
D'acord amb el que es disposa en l'article 36.2 de la Llei 54/1997, de 27 de novembre, del sector elèctric, l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjudici de l'exempció que preveu aquest últim per a les empreses que estiguen exercint l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten.  
D'acord amb l'article 36.1 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa prèvia.  
D'acord amb l'article 7.1.b del Decret 88/2005, de 29 d'abril, el projecte d'execució de la modificació d'instal·lacions de la xarxa de transport necessita aprovació administrativa, excepte quan la modificació tinga la consideració de «no important» segons el que es preveu en el segon paràgraf de l'article 13 de l'esmentat Decret 88/2005, de 29 d'abril.  
D'acord amb l'article 36.3 de la Llei 54/1997, de 27 de novembre, l'article 114 del Reial decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració general de l'Estat (en el moment d'emetre l'informe corresponia a la Direcció General de Política Energètica i Mines del llavors Ministeri d'Indústria, Energia i Turisme), en el qual aquesta consignarà les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulats en la llei esmentada. Aquest informe haurà de tindre's en compte en l'atorgament de l'autorització.  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental, per no produir efectes adversos significatius sobre el medi ambient.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el Sistema.  
Conforme al que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte de la present autorització, requerirà sol·licitar informe a l'administració urbanística competent, per tal de rebre al·legacions sobre l'adaptació de la instal·lació al planejament urbanístic que resulte aplicable.  
  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en concret el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries ITC-MIE-RAT 01 a 20.  
  
En virtut de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries, per a aquelles instal·lacions que requerisquen autorització administrativa l'avantprojecte de les quals s'haja realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per Reial decret 3275/1982, de 12 de novembre, i disposicions que el despleguen i modifiquen, i s'haja presentat davant l'Administració pública competent abans de la data de compliment obligatori indicada en la disposició transitòria primera del reial decret esmentat, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
En consideració a l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Red Eléctrica de España, SA Unipersonal, autorització administrativa prèvia de modificació de la subestació elèctrica denominada ST Salades» situada en el terme municipal d'Elx, província d'Alacant, amb l'abast següent:  
- Adequació i nova denominació de les actuals posicions (4 i 5) de la línia El Palmerar i Elx:  
- Al carrer 4, després de l'adequació, la línia denominada L/El Palmerar, passa a denominar-se L/Torrellano 1.  
- Al carrer 5, després de l'adequació, la línia denominada L/Elx, passa a denominar-se L/Torrellano 2.  
- Nova posició de línia amb interruptor unipolar intempèrie, amb cambra de tall en SF6, a situar al carrer 8, per a ser ocupada per l'actual línia L/Elx existent.  
- Reubicació de la Línia 220 kV Elx a la nova posició al carrer 8. Aquesta actuació suposarà una reducció de la línia en 37 metres.  
- Interconnexió de les dues subestacions ST Salades i ST Torrellano a través de dos circuits (1 i 2), mitjançant peces d'interconnexió situades entre la posició 4 de la ST Salades i la posició 8 de la ST Torrellano, i entre la posició 5 de la ST Saldes i la posició 14 de la ST Torrellano.  
  
- Es completaran les instal·lacions amb aparells de comandament, control, mesura seguretat i comunicacions, xarxa de terres, i casta de relés (CR-4).  
En conseqüència, la instal·lació autoritzada resultant quedarà amb la composició final següent:  
- Cinc (5) posicions de línia amb interruptor.  
- Dos (2) posicions de transformador amb interruptor.  
- Una (1) posició d'acoblament de barres amb interruptor.  
- Una (1) posició per a bateria de condensadors amb interruptor.  
El pressupost total del projecte de la instal·lació objecte de la present autorització és de huit-cents cinquanta-quatre mil tres-cents huitanta-dos euros (854.382,00 ?).  
Amb independència de les característiques tècniques de la instal·lació que s'autoritza per la present, detallades anteriorment, i de les modificacions que eventualment puguen ser certificades per la persona directora facultativa de l'obra en finalitzar-la, i recollides en l'autorització d'explotació del Servei Territorial d'Indústria i Energia d'Alacant, es fa constar als efectes retributius que puguen correspondre, que la interconnexió de les dues subestacions es materialitza mitjançant peces d'interconnexió, i no són requerides les dues línies d'interconnexió de la ST Salades amb la ST Torrellano, previstes en la «Planificació energètica. Pla de desenvolupament de les xarxes de transport d'energia elèctrica 2015-2020», aprovada pel Consell de Ministres, amb una longitud d'1 km de conductor per a cada circuit (Circuit 1 i 2). Així mateix, la reubicació de la línia 220 kV Elx, suposa una reducció de la línia 220 kV Elx - Salades en 37 metres.  
De conformitat amb el primer paràgraf de l'article 36.3 de Llei 54/1997, de 27 de novembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que calga obtindre per part de Red Eléctrica de España, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
D'acord amb el que es preveu en l'últim paràgraf de l'article 36.3 de la Llei 54/1997, de 27 de novembre, del sector elèctric, la present autorització s'atorga tenint en compte el que es disposa en l'informe, de data 5 de desembre de 2016, de la Direcció General de Política Energètica i Mines, del Ministeri d'Energia, Turisme i Agenda Digital.  
Conforme al que es disposa en la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de la llei esmentada, en la redacció donada per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte de la present autorització no estarà sotmesa a llicència urbanística o a qualsevol altre acte de control preventiu municipal, tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
El titular de la present autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric i el seu desplegament reglamentari. En tot cas, Red Eléctrica de España, SA Unipersonal, haurà d'observar els preceptes, mesures i condicions que s'establisquen en la legislació aplicable a cada moment a l'activitat de transport d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució de la instal·lació autoritzada en el punt primer d'aquesta resolució, segons el projecte tècnic de data novembre de 2011 presentat, redactat per persona tècnica titulada competent, i visat pel col·legi corresponent en data 9 de desembre de 2011, i habilitar Red Eléctrica de España, SA Unipersonal, a la construcció de la instal·lació interessada complint els requisits tècnics exigibles i d'acord a les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que calga introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general l'autorització corresponent.  
  
2. La instal·lació a executar complirà el que s'estableix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de díhuit (18) mesos des de l'endemà de la notificació. No obstant això, abans de la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, i a aquest efecte adjuntar la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució estarà obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia d'Alacant.  
5. Així mateix, el titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
6. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquesta Direcció General o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
7. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia d'Alacant a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, que acredite que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el certificat de direcció i final d'obra no estiga visat pel col·legi professional corresponent, s'acompanyarà l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
  
8. Una vegada atorgada l'autorització d'explotació de la instal·lació interessada en el present procediment, en el termini màxim de deu (10) dies, el Servei Territorial d'Indústria i Energia d'Alacant ho comunicarà a aquesta direcció general.  
9. Aquesta direcció general, amb el tràmit previ del procediment oportú, deixarà sense efecte la present autorització en qualsevol moment en què observe l'incompliment o inobservança de les condicions imposades en aquesta.  
  
Tercer  
Ordenar:  
- La publicació de la present resolució en el Diari Oficial de la Generalitat Valenciana.  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o hagueren d'emetre, condicionat tècnic al projecte d'execució.  
  
- Traslladar la present resolució a la Direcció General de Política Energètica i Mines, del Ministeri per a la Transició Ecològica, i a la Comissió Nacional dels Mercats i la Competència.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra la present resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 9 de juliol de 2018.- La directora general d'Indústria i Energia: Maria Empar Martínez Bonafé.